Američko-Filipinski vojni manevri 1/2/02 - 2002-02-01
Filipinski advokati su od Vrhovnog suda u toj zemlji zatražili da zaustavi zajedničke anti-terorističke vježbe Američkih i Filipinskih
Zvaničnici odbrane Sjedinjenih država kažu da je avion američkih zračnih snaga koji učestvuje u zajedničkoj vojnoj vježbi sa filipinskim snagama, započetim jučer, pogodjen iznad otoka Luzon na sjeveru Filipina. Zvaničnici kažu da niko u avionu nije povrjedjen, a porjeklo vatre nije utvrdjeno. Medjutim neki Filipinci su protestirali zbog prisustva oko 600 pripadnika američkih specijalnih snaga u njihovoj zemlji. U isto vrijeme Filipinski advokati su od Vrhovnog suda u toj zemlji zatražili da zaustavi zajedničke anti-terorističke vježbe Američkih i Filipinskih snaga, koje bi trebale trajati narednih 6 mjeseci. Zvanična Manila je naglasila da će 600 američkih vojnika najvećim dijelom biti uključeno u obuku filipinskih trupa i da se neće direktno boriti protiv muslimanske pobunjeničke grupe Abu Sayyaf. Tragom kontroverzi oko američkog prisustva na Filipinima, novinar Glasa Amerike Paul Westpheling je razgovarao sa Joelom Rocamorom iz Instituta za narodnu demokratiju u Manili, koji je na početku rekao: Američke vojne baze postojale su na Filipinima dugo, dugo vremena i ukinute su 1992. Ljudi su zabrinuti da ono što počinje kao zajednička vojna vježba, ustvari predstavlja prvi korak u jednom procesu koji će de facto rezultirati vraćanjem američkih vojnih baza na Filipine. Na drugoj strani - premda smo i ja i drugi ljudi sretni da dobijemo američku pomoć u borbi protiv kriminalnih grupa poput Abu Sayyafa, mi smo zabrinuti da bi očito rastezljiva američka formulacija terorističkih grupa, mogla rezultirati i time da Amerika zatim krene i na druge oružane grupe, kao što je Islamski Oslobodilački Front - Moro ili Nova Narodna Armija - koje su političke organizacije. Njihove pobune traže politička, više nego vojna rješenja i sigurno je da ne predstavljaju takvu vrstu političkih problema koji bi trebalo da budu rješavani intervencijom američke vlade. VOA:Navodno, razlog što su Sjedinjene Države angažirane na Filipinima je da se iskorijeni nešto što se smatra terorističkom organizacijom. Mislite li da je to dobra ideja, ili bi Filipincima trebalo dozvoliti da to oni sami urade...? ROCAMORA:Problem je što je filipinska vojska i korumpirana i nesposobna. U posljednjih šest mjeseci oni su imali mnogo, mnogo prilika, kao i posljednjih nekoliko godina, da iskorijene tu malu bandu gangstera. Ako su Sjedinjene države voljne da obezbijede opremu ili osmatranje ili obavještajne podatke koji će filipinskoj vladi pomoći da pronadje konačno rješenje za problem Abu Sayyaf - mislim da većina ljudi ne bi imala nikakvih primjedbi. Problem je ako bi naredno mjesto američke borbe protiv terorizma bila Jugoistočna Azija, kao što su američki lideri rekli već nekoliko puta. Ljudi se pitaju da li jeBushova adminstracija zainteresirana za Abu Sayyaf ili je zainteresirana i za korištenje Filipina kao baze, odakle bi se završavao posao sa Indonezijom ili Malezijom.. To je ono što izaziva zabrinutost. VOA:Koliko je militantna grupa Abu Sayyaf - zaista ozbiljan problem? ROCAMORA:Mislim da je Abu Sayyaf problem koji bi se sa kompetentnom vojskom i policijom lako mogao riješiti. Drugim riječima, ako to uporedite sa drugim muslimanskim grupama u južnom dijelu Filipina, Abu Sayyaf je mnogo manja od njih i eksponirala se uglavnom otmicama i drugim kriminalnim radnjama. Drugim riječima, njihove pretenzije da budu islamska fundamentalistička grupa, pokazale su se tek u onome što su uradili u nekoliko posljednjih godina. Dakle, oni nisu tako veliki problem, ka što su na primjer, Nacionalni Oslobodilački Front-Moro ili Islamski Oslobodilački Front. VOA:Joel Rocamora je izvršni direktor Instituta za Narodnu Demokratiju u Manili.